2012ની વિધાનસભાની ચૂંટણીની જ વાત કરીએ તો ભાજપ અને કોંગ્રેસ વચ્ચે મતોનો તફાવત માત્ર 9 ટકાનો હતો. ભાજપને મળેલા મતોની ટકાવારી 47.85 ટકા હતી, જ્યારે કોંગ્રેસને 38.93 ટકા મત મળ્યા હતા. કોંગ્રેસને સૌથી વધુ નડતા હોય તો તે છે અપક્ષો. જે ગત ચૂંટણીમાં 5.83 ટકા મત લઈ ગયા હતા. જ્યારે કેશુભાઈ પટેલની ગુજરાત પરિવર્તન પાર્ટી (જીપીપી) 3.63 ટકા મત લઈ ગઈ હતી. આ બધા મતો ભાજપ વિરોધી જ હતા. જ્યારે બાકીના મતો નાના-નાના પક્ષોમાં વહેંચાઈ ગયા હતા. જેના કારણે કોંગ્રેસ સત્તાથી દૂર રહી ગઈ હતી. એ કારણે જ આ વખતે કોંગ્રેસ તેની સામે અન્ય પક્ષ-અપક્ષ ઓછા રહે તેવી કવાયતમાં લાગી ગઈ છે.